CELEX: 32021R1400
Language: hu
Date: 2021-08-24 00:00:00
Title: A Bizottság (EU) 2021/1400 végrehajtási rendelete (2021. augusztus 24.) a felvásárlást, raktározást és forgalomba hozatalt magukban foglaló intervenciós intézkedések finanszírozási költségeire az EMGA által a 2022-es pénzügyi évben alkalmazandó kamatlábak meghatározásáról

2021.8.25.   
               
               
                  HU
               
               
                  Az Európai Unió Hivatalos Lapja
               
               
                  L 301/6
               
            
         A BIZOTTSÁG (EU) 2021/1400 VÉGREHAJTÁSI RENDELETE
         (2021. augusztus 24.)
         a felvásárlást, raktározást és forgalomba hozatalt magukban foglaló intervenciós intézkedések finanszírozási költségeire az EMGA által a 2022-es pénzügyi évben alkalmazandó kamatlábak meghatározásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013.december 17-i 1306/2013/EU európai parlamenti és tanácsi rendeletre (1) és különösen annak 20. cikke (1) és (4) bekezdésére,
         a Mezőgazdasági Alapok Bizottságával folytatott konzultációt követően,
         mivel:
         
                     (1)
                  
                  
                     A 906/2014/EU felhatalmazáson alapuló bizottsági rendelet (2) 3. cikke (1) bekezdésének a) pontja úgy rendelkezik, hogy a tagállamok által a termékek felvásárlása érdekében mozgósított tőke finanszírozási költségeit az említett rendelet I. mellékletében leírt módszereknek megfelelően kell meghatározni.
                  
               
                     (2)
                  
                  
                     A 906/2014/EU felhatalmazáson alapuló rendelet I. mellékletének I.1. pontja értelmében a szóban forgó pénzügyi költségek összegének kiszámítása a pénzügyi év elején a Bizottság által az Unió egészére megállapított egységes kamatláb alapján történik. Ez a kamatláb a három hónapos és a tizenkét hónapos határidős EURIBOR kamatlábaknak az említett melléklet I.2. pontjának első bekezdése szerinti tagállami értesítés előtti, a Bizottság által megállapítandó hat hónapos referencia-időszakban meghatározott értékeinek egyharmaddal, illetve kétharmaddal súlyozott átlagaként számítandó ki.
                  
               
                     (3)
                  
                  
                     A 906/2014/EU felhatalmazáson alapuló rendelet I. melléklete I.2. pontjának első bekezdése előírja, hogy az egy adott pénzügyi évben alkalmazandó kamatlábak meghatározásához a tagállamoknak értesíteniük kell a Bizottságot – annak kérésére és a kérésben szereplő határidőn belül – az említett melléklet I.1. pontja szerinti referencia-időszak során általuk ténylegesen fizetett átlagos kamatlábról.
                  
               
                     (4)
                  
                  
                     Ezenkívül a 906/2014/EU felhatalmazáson alapuló rendelet I. melléklete I.2. pontjának második bekezdése értelmében amennyiben valamely tagállamtól az ugyanazon pont első bekezdésében említett formában és határidőn belül nem érkezik értesítés, a Bizottságnak az adott tagállam esetében 0 %-osnak kell tekintenie a fizetett kamatlábat. Abban az esetben, ha egy tagállam úgy nyilatkozik, hogy nem merültek fel nála kamatköltségek, mivel a referencia-időszakban nem került sor mezőgazdasági termékek közraktározására, a Bizottságnak a kamatlábat az említett pont harmadik bekezdésének megfelelően kell meghatároznia.
                  
               
                     (5)
                  
                  
                     mivel a 2020 novembere és 2021 áprilisa közötti hat hónapos referencia-időszakban nem került sor mezőgazdasági termékek közraktározására, a tagállamoknak nem kellett a 906/2014/EU felhatalmazáson alapuló rendelet I. melléklete I.2. pontjának első bekezdése szerinti értesítést küldeniük. Ezért a Bizottság a kamatlábat az említett pont harmadik bekezdésének megfelelően határozta meg.
                  
               
                     (6)
                  
                  
                     A 906/2014/EU felhatalmazáson alapuló rendelet I. mellékletének I.3. pontja értelmében az említett melléklet I.2. pontja alapján meghatározott kamatlábat össze kell vetni az említett melléklet I.1. pontja alapján meghatározott egységes kamatlábbal. Az egyes tagállamokra alkalmazandó kamatlábnak a két kamatláb közül az alacsonyabbnak kell lennie. A tagállamok költségeinek megtérítése azonban negatív kamatláb esetén nem lehetséges.
                  
               
                     (7)
                  
                  
                     Indokolt az említett tényezők figyelembevételével megállapítani az EMGA 2022. pénzügyi évében alkalmazandó kamatlábakat,
                  
               ELFOGADTA EZT A RENDELETET:
         
            1. cikk
            A 2022-es pénzügyi évben az Európai Mezőgazdasági Garanciaalap (EMGA) terhére írandó, a tagállamok által termékek intervenciós felvásárlása érdekében mozgósított tőkével kapcsolatos pénzügyi költségekre a 906/2014/EU felhatalmazáson alapuló rendelet 3. cikke (1) bekezdésének a) pontjával összhangban az említett rendelet I. mellékletében meghatározott kamatlábak 0 %-ban kerülnek megállapításra.
         
         
            2. cikk
            Ez a rendelet az Európai Unió Hivatalos Lapjában való kihirdetését követő harmadik napon lép hatályba.
            Ezt a rendeletet 2021. október 1-jétől kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. augusztus 24-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 347., 2013.12.20., 549. o.
         
         
            (2)  A Bizottság 906/2014/EU felhatalmazáson alapuló rendelete (2014. március 11.) az 1306/2013/EU európai parlamenti és tanácsi rendeletnek az állami intervencióhoz kapcsolódó kiadások tekintetében történő kiegészítéséről (HL L 255., 2014.8.28., 1. o.).